Jasenová (sedlo)

Jasenová (Poľana. Letná turistická mapa. 1 : 50 000. Harmanec: VKÚ, a. s.) je sedlo v pohorí Poľana. Leží približne  severozápadne od mesta Hriňová. Je významnou križovatkou turistických trás, keďže sedlom prechádza Rudná magistrála.

 Poloha 
Nachádza sa v centrálnej časti Poľany, v geomorfologickom podcelku Vysoká Poľana. Sedlo leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obcí Hronec a Hrochoť. Sedlo sa nachádza v hlavnom hrebeni, medzi severozápadne situovaným Hájnym grúňom () a juhovýchodne ležiacim Brusnianskym grúňom (). 

Severovýchodné úpätie sedla je pramennou oblasťou Hrončeka, smerujúceho do Čierneho Hrona, juhozápadnú časť hrebeňa odvodňujú prítoky Hučavy do rieky Slatiny. Sedlo sa nachádza v Chránenej krajinnej oblasti Poľana. Najbližšími sídlami sú juhozápadne situovaná osada Kyslinky a severozápadne ležiace Strelníky.

 Prístup 
 po  značke (Rudná magistrála):
 z juhu zo sedla Priehybina cez Poľanu a Brusniansky grúň
 zo severu hrebeňom zo sedla pod Hrbom cez Hájny grúň
 po  značke:
 z obce Strelníky cez rázcestie Ľubietovská Bukovina
 z osady Kyslinky
 po  značke: 
 od západu z Ponickej Huty cez rázc. Krížne
 od severovýchodu z rázc. Tri vody (Osrblie)

 Referencie 

 Pozri aj 
 Vysoká Poľana

 Externé odkazy 
 Poloha na turistickej mape

Kategória:Hronec (okres Brezno)
Kategória:Hrochoť
Kategória:Geografia okresu Banská Bystrica
Kategória:Geografia okresu Brezno
Kategória:Turistická značkovaná trasa číslo 0804
Kategória:Sedlá v Poľane